Aalborg Stiftstidende, 1832-05-08
Det er et Særsyn i Literaturen at en Subskriptionsplan nyder den Ære at give Stof til en Recension paa 35 Sider. Thi Recensionen angaaer og kan kun angaae Jndbydelsen, ikke Selskabet, som ei er til. Dette skal først vorde, og kan altsaa ei bedømmes af nogen, som ei har guddommelig Forudvidenhed. Men Kritiken, uagtet den, forsaavidt som den vil strække sig ud over det endnu ikke existerende Selskab, kun kan være bygget paa idel Hypotheser, kan dog være det i sin Tid fremstaaende Selskab til Nytte, og vil vist vorde det, og derfor skyldes Hans Durchlauchtigheds gode Villie Tak. bemærkningerne selv ere i øvrigt for en stor Deel ordlydende, men vidtløftigere udførte, Gjentagelser af det, Hr. Ritmester v. Paulsen lod indføre i Følgebladet til Aarhuus Avis et Øieblik efter at Jndbydelsen udkom, og som sammesteds tilstrækkeligen er gjendrevet. For en Deel træffe de ikke engang Jndbydelsen, da de paaanke Ting, som ikke findes deri, og tildeels grunde de sig paa aabenbare Misforstaaelser. I Hovedsagen - Jndførelse af Fuldblod og Væddeløb - kan og maa Hans Durchlauchtighed være aldeles enig med Jndbydelsens Udstedere. Betænkelighederne ved nogle af de øvrige i Planen nævnte Gienstande for Selskabets eventuelle Virken, for Ex. Assurance, ville, naar Selskabet først træder i Virksomhed, og kan benytte sig af de her givne Vink, af sig selv forsvinde. Anken over at Forslagene ere upraktiske er i praktisk Henseende æqval Nul. Planen kunde indeholde Forslag, der vare titusinde Gange saa upraktiske, som de, der findes deri, beskyldes for at være, og det tilkommende Selskab, som efter ingen naturlig eller positiv Retslære, kan have nogen Forpligtelse til at rette sig efter Planen, da Subskribenterne ikke ere Contrahenter, i alt Fald ikke for længere Tid end de selv ville; - kan blive det fortræffeligste i Verden. Et Exempel paa, at der i Recensionen paaankes Ting i Planen, hvilke ei findes deri, er den bittre Dadel over at Bedækningen skulde skee for en billig (wohlfeil) Betaling; men dette er ikke i fjerneste Maade med noget Ord antydet, Tvertimod det hedder, at den skal skee for en passende, eller paa anden Dansk, hensigtsvarende Betaling, som, om den ikke vil kunne kaldes ubillig, dog vil være langt fra at kunne kaldes wohlfeil. Et Exempel paa Misforstaaelserne er: Beskyldningen, at Planen kun lover to Væddeløbspræmier, een paa 300 Rbd. og een paa 150 Rbd. Et roligt Blik paa Planen opdager let de tre Ord, efter Selskabets Formue." Præmierne kunne jo altsaa efter Planens udtrykkelige Ord ogsaa blive 3000 Rbd. og 1500 Rbd.; Og at der ved to Præmier maa menes to Præmier for hver Væddeløbsbane, viser Contexten. Udfaldet paa de danske Heste, at sammenligne dem med Eller er upassende. Fordi de i et Væddeløb kunne komme til at staae tilbage for de holstenske, vilde det være ligesaa ubilligt at kalde dem Esler, som at kalde de holsteenske Heste, der tabte i Samløb med mecklenborgske, - Skindmære. Bebreidelsen, at det fynske Selskab ikke er omtalt, bortfalder efter den bekjendte Regel, nonentis nullæ sund affectiones. Det er ikke let at begribe hvad der skulde siges om et Selskab, som laae udenfor de tilværende Tings Række. At rose den fra Fyen udgivne Plan til et Selskab, vilde have været latterligt, at laste den, uanstændigt. - At nogen Pluralitet i Fyen har vægret sig for Deeltagelse i det for de danske Provindser projecterte Selskab, er til Datum aldeles ubekjendt. Selskabet har skriftligt Løfte om Deeltagelse for over 400 Portioner. Det kan i det første Aar disponere henved 6000 Rbdlr. Vistnok ikke nogen uhyre Sum, men Rom blev jo heller ikke bygget paa een Dag.